

1-oktyabr “ O’qituvchilar va murabbiylar kuni”ga bag’ishlangan bayram tadbiri senariysi

Maktab faollar zali bayramona bezatilgan.  "Ustoz otangdek ulug’", "Bayramingiz- qutlug' bo'lsin" kabi shiorlar osilgan.  
I-boshlovchi:Assalomu alaykum, aziz va muhtarama ustozlar!
II-boshlovchi:Assalomu alaykum, zahmatkash yosh avlodga ta'lim-tarbiya berishda tinmay faoliyat ko'rsatayotgan aziz murabbiylar!

I-boshlovchi: “Haq yo'lida kim senga bir harf o'qitmish ranj ila
 Aylamak bo'lmas ado aning haqqin yuz ganj ila.
II-boshlovchi: Olamda ko'p erur muborak onlar

                         Tabarruk zotlar garchand ko'p erur


 Sizdan boshlanadi asli tafakkur   


 Munis muallimlar sizga tashakkur

I-boshlovchi:  Aziz va muhtarama ustozlar.  Bugun ulug'  kun "Ustoz va murabbiylar kuni" Ushbu kunda barchangizga sihat-salomatlik, uzoq-umr, sermashaqqat, lekin sharafli ishlaringizda omadlar tilaymiz.

II-boshlovchi:  Bugungi  bayram  kunida kasbi  faxri  g'ururiga aylangan fidoiy ustozlarimizning  nomlarini  iftixor bilan tilga olsak, ularni har qancha e'zozlasak arziydi. Ular nafaqada bo'lishlariga qaramay hamon biz yosh avlod tarbiyasi yo'lida tinmaydilar, shogirdlar kamoliga qarab quvonadilar.                       I



Qo'shiq "Ustozlar "
I-boshlovchi: Ta'limda yana bir dastur yaraldi. Bu Milliy dastur - hali bo'lmagan. Maorifda bu yangi inqilob. 
II-boshlovchi: Ma'rifat uyini yoritgan oftob.



 Dasturga asosdir yangi ilmlar,  


 Yangi fanlar hamda yangi bilimlar 


 Dunyo ilmidagi barcha yangilik                           


 Bizlarga berilar bekamu-beko'st                         
1-o'quvchi:      Davralarning to'ri siz uchun ustoz, 


 Maqtovlarning zo'ri siz uchun ustoz,                    


 Siz bor maktablarning fayzi bo'lakcha                  


 Siz kuylagan kuyning avji bo'lakcha                    


 Siz ekkan gullaming mavji bo'lakcha                   


 Qalbimizning qo'ri siz uchun ustoz



 Maktablarning to'ri siz uchun ustoz

2-o'quvchi:      Oy quyosh bo'lsa siz uchun kular,



 Bosgan qadamingda chechaklar unar



 Siz uchun go'zallik, siz uchun gullar



 Davralarning to'ri siz uchun ustoz 
Raqs "Lazgi" 
I-boshlovchi:   Ta'rifga so'z yetarmi, mehribon muallimim

 

  Fikri dono, aqli teran, jonajon muallimim



 Yo'lchi yulduz bo'ldingiz, mehribon muallimim



 So'zingiz hikmat erur, dilimizni yoritgay,


 Yo'limizni yoritgay,jonajon muallimim

I-boshlovchi: Endi ustoz murabbiylarni tabriklash uchun so'z maktabimizning eng a'lochi o'quvchilariga, marhamat. 
1-o'quvchi: Bayramingiz muborak, Muallimu, ustozlar

         Ziyo nurlarin sochgay, So'zlari dur, muallimlar 

        Bugun ustozlar kuni, qalblarimiz beg'ubor 

        Hayotimiz xushchaqchaq, yo'limiz doim bahor 
2-o'quvchi: Bugun sizni tabriklar, Shogirdingiz basma – bas

        Bayramingizga atab, kiyib keldik biz atlas 

        Bu ham hurmat belgisi, shodliklardan nishona 

        She'r o'qiy ustozlarga, bo'lay doim parvona

3-o'quvchi: Ustoz nomin tilga olsam, Yeru samo quloq solar

        Ustoz nomin kuyga solsam, qalbim undan ilhom olar 

        Chunki ular onadayin, mehribon ustoz - rahbar 

        Har bir so'zi kuch bag'ishlar, bizga aziz mo'tabar
 4-o'quvchi:
Muallim sizga atab, yozay madhiya doston 

        
Dil mehrin sizga tilab, ko'nglingiz aylay bo'ston. 

        
Bo'larmikan deb ma'qul, o'ylab yurdim yozishim

        
O'tdi she'r bilan mashg'ul, bahor, yoz, kuzu, qishim 

      
  Qog'ozlarga bitardim, yurakdan aytib so'zim, 

      
  Hayolimda kutardim, suhbat qilardim o'zim

5-o'quvchi:
 O'ylamabmiz behuda, nasihatingizni biz

        
Sevinamiz lek juda, yodimizda turibsiz

        
Muallimim she'rimda, ilk nafasingiz bor

        
Ko'zlaringiz nurida, yurak mehri ustuvor

I-boshlovchi:Murabbiylarni tabriklash uchun so'z maktabimizning boshlang'ich sinf 



o'quvchilariga.

II-boshlovchi:Ular ijrosida "Hikmatlar guldastasi" ni tinglaymiz.


(O'quvchilar oldindan ko'rsatilgan joylariga turib olishadi). 
6-o'quvchi: 
Muallim - jamiyat ko'zgusi


        
Muallim - hayot yo'lining sarboni


        
Muallim - muhit bog'ining bog'boni,


        
Tarbiyachi - ongni ongga ulaydi



Ustozning so'zi mangu masha'la



Ustozning marhamati-quyoshdek hammaga teng



O'qituvchining muomalasi-ipak, talabi toshdir



O'qituvchining ta'limi -imkoniyatga yorug'lik



O'qituvchi ma'no dengizining duridir



Muallim mana'viy nuqsonsiz odamdir

Raqs. (Boshlang'ich sinf o'quvchilari ijrosida)
I-boshlovchi:
Insonga bag'rin ochgan, I1m nurlarin sochgan 


Olamda bo'lib mashhur so'zingiz jonga huzur 


Muallimim ustozimsiz, qalbimning mumtozisiz


Ismi jismiga monand, bizlarga joni payvand, 


Mehri daryo dur marjon, ko'rib yayrar bu jahon 


Muallimim ustozimsiz, qalbimning mumtozisiz! 
II-boshlovchi:Boshimni silab doim, qo'limdagi kitobim



Muallim ustozimsiz, sizda bor cheksiz bardosh
                     Deymiz "Ustozim - quyosh", nomingiz qalbda saqlay,


            Ishonchingiz oqlay, muallimim ustozimsiz 


Qalbimning mumtozisiz!

I- o'quvchi:    Otani boshinga ko'tarib yasha,


Onani ko'zingning qarog'iga bos

                        Farzandlar baxti deb yonib yashamoq ,

                        Aslida bizlarning millatimizga xos



 Ularning oldida uzolmay qarzin


 Dilingdan bir armon o'lguncha ketmas



 Ustozlar qarzining yuki og’irroq   


 Bu qarzni uzmoqqa umring ham yetmas.            
O'qituvchi:     Dildan aytay shogirdlarim salomim 


 Navo bo'lib qalbga kirsin kalomim


 Sizni ko'rsam deyman, hayot davomim,  


 Men muallim, muallimman muallim 


 Shogirdlarim kamoligaj on fido,      


 El yurtiga muhabbati zo'r a'lo                                    


 Va'dasiga doim qilishar vafo                                        
           Hurmatli va aziz ustozlar, murabbiylar, mehmonlar, shuning bilan bugungi   "Ustoz   va   murabbiylar" kuniga bag'ishlab tayyorlangan badiiy kechamiz nihoyasiga yetdi. Sizlarga uzoq-umr, sihat-salomatlik, hamisha sharafli ishlaringizda ulkan zafarlar tilaymiz. Mustaqil O'zbekistonimizga barkamol, har tomonlama yetuk yosh avlodni tarbiyalashingizda sizga Allohdan sabr-toqat, kuch quvvat ato etishni tilab qolamiz, doimo sog' bo'ling.                  
